system
Răspunde în limba română, în stilul Wikipedia, cat mai corect gramatical.
user
Dă-mi câteva informații de bază despre Olteni, Covasna.
assistant
Olteni (, ) este un sat în comuna Bodoc din județul Covasna, Transilvania, România. Se află în partea central-nordică a județului, în Depresiunea Sfântu Gheorghe, aproape de Olt.

Profesor Ioan Tomole: Cartea - "Dacii,romanii si românii,in hidronime sitoponime slave",p.27 :"Volosnâi. In judetul Covasna,pe valea Oltului,in apropiere de Sfantu Gheorghe,se afla satul Olteni. Asezarea Olteni este atestata documentar,pentru prima data,in anul 1332,cu apelativul Oloznui,in evidentele contabile ale trimisilor Papei de la Roma,pentru colecta in Transilvania. Oloznui e slavul Volosnâi = Valea ,Satul Românilor.

Așezare 

Localitatea Olteni se află situată pe malul stâng al râului Olt, la poalele munților Bodocului, la o altitudine de 706 m. pe DN12, Brașov-Sfântu Gheorghe-Miercurea Ciuc.

Scurt istoric 

Prima atestare documentară datează din anul 1332.

Săpăturile arheologice făcute în anul 1910, pe malul stâng al Oltului, în locul numit "Cetatea Fetei", au descoperit o așezare de tip Ariușd-Cucuteni-Tripolie, dovadă stau fragmentele de ceramică pictată bicromă și tricromă de tip Cucuteni-Ariușd, fragmentele de vase, lingurile de lut pictate, topoarele plate de piatră și coarne de cerb, toate specifice acestei culturi. În stratul de humus al stațiunii s-au mai găsit fragmente ceramice și obiecte din fier din a doua epocă a fierului, dovedind faptul că peste o așezare neolitică s-a suprapus o așezare dacică. Pe malul stâng al Oltului se află un castru roman, distrus în cea mai mare parte de construcții din secolul al XVIII-lea , dar mai ales de construcția castelului Mikó din anul 1827. În cetate s-au descoperit două opaițe, un vârf de lance, o fibulă de bronz și un disc, fragmente de ceramică dacică și romană dar și patru monede de la Domițian, Elagabal, Traian și Severus Alexander.

Obiective tuistice 

 Castrul Roman
 Biserica reformată 
 Castelul Mikó

Personalități 

 Nicolae Edroiu (n.1939)-istoric

Bibliografie 

 Județul Covasna, Monografie, Stanca Constantin, Ráduly Gitta. Ed. Sport Turism București 1980
 Repertoriul Arheologic al județului Covasna, Seria Monografii Arheologice I. Valeriu Cavruc. ISBN 973-0-00-735-7
 Județul Covasna, I. Pisota, E. Mihai, M. Ivănescu. Ed. Academiei R.S.R. București 1975

Note

Vezi și 
Castrul roman de la Olteni
Listă de castele în România

Legături externe 
Repertoriu selectiv (Băile Figa, Biborțeni, Bucu-Pochină, Cacica, Cucuieți, Lunca, Olteni, Păuleni-Ciomortan, Săsarm, Solca, Stelnica-Grădiștea Mare, Țăndărei-Cherhanale, Zoltan)

Olteni, Bodoc